**Андрэас Іваншыц** (ням.: Andreas Ivanschitz, харв.: Andreas Ivančić; нар. 15 кастрычніка 1983, Айзенштат, Аўстрыя) — былы аўстрыйскі футбаліст, паўабаронца. Ігрок нацыянальнай зборнай Аўстрыі (2003—2014).

Кар’ера
-------

### Раннія гады

Андрэас Іваншыц нарадзіўся ў сям’і градзішчанскіх харватаў, якія кампактна пражываюць у Бургенландзе. Займацца футболам ён пачаў у мясцовай камандзе «Баўмгартэн», дзе правёў увогуле дзевяць гадоў.

### «Рапід»

Затым скаўты сталічнага клуба «Рапіда» заўважылі яго талент і ў 1998 годзе Іваншыц заключыў свой першы прафесійны кантракт з чэмпіёнамі Аўстрыі. Яму было ўсяго 16 гадоў, калі ён упершыню выйшаў на поле ў футболцы «Рапіда» — у кубкавым матчы супраць «Рансгофена» 26 кастрычніка 1999 года. У аўстрыйскай Бундэслізе Іваншыц дэбютаваў у 2000 годзе, у матчы супраць «Зальцбурга». У наступныя гады ў 177 матчах за венскі клуб ён забіў 27 мячоў, стаўшы ўладальнікам чэмпіёнскага тытула ў сезоне 2004/05. У 2003 годзе Андрэас быў прызнаны найлепшым футбалістам года ў Аўстрыі.

### «Рэд Бул»

У студзені 2006 года футбаліст перайшоў у «Рэд Бул» з Зальцбурга, але прабыў там усяго палову сезона, бо ўжо ў жніўні ён адправіўся на правах арэнды ў адзін з вядучых грэчаскіх клубаў — афінскі «Панатынаікос».

### «Панатынаікос»

Па заканчэнні тэрміна арэнды, 20 чэрвеня 2008 года Іваншыц пагадзіўся падпісаць з «Панатынаікосам» новае сталае пагадненне.

### «Майнц»

У жніўні 2009 года перайшоў у клуб нямецкай Бундэслігі «Майнц 05», спачатку на правах арэнды, а ў 2011 годзе права на Іваншыца былі выкуплены «Майнцам» цалкам.

### «Левантэ»

У чэрвені 2013 года падпісаў кантракт з іспанскім клубам «Левантэ». 11 чэрвеня 2015 стала вядома, што Іваншыц і «Левантэ» дамовіліся аб датэрміновым скасаванні кантракта, які павінен быў дзейнічаць яшчэ год.

### Апошнія гады

У жніўні 2015 года ў якасці свабоднага агента падпісаў кантракт з клубам амерыканскай МЛС «Сіэтл Саўндэрс». У студзені 2017 года вярнуўся ў Еўропу, стаўшы іграком пльзенскай «Вікторыі». Пакінуў чэшскі клуб па заканчэнні сезона 2017/18.

У лістападзе 2018 года абвясціў аб завяршэнні прафесійнай кар’еры.

Нацыянальная зборная
--------------------

У зборнай Аўстрыі Андрэас дэбютаваў 26 сакавіка 2003 года ў матчы супраць зборнай Грэцыі, ён быў выкліканы ў каманду тагачасным трэнерам зборнай Гансам Кранклем. У адборачным матчы чэмпіянату Еўропы супраць зборнай Чэхіі, які адбыўся 11 кастрычніка 2003 года, Іваншыц упершыню надзеў капітанскую павязку зборнай і стаў такім чынам ва ўзросце 19 гадоў і 361 дзень самым маладым капітанам у гісторыі аўстрыйскай нацыянальнай зборнай.

Дасягненні
----------

Аўстрыя **«Рапід»**

* Чэмпіён Аўстрыі: 2005

Чэхія **«Вікторыя»**

* Чэмпіён Чэхіі: 2018

Асабістае жыццё
---------------

Іваншыц паходзіць з музычнай сям’і, таму грае на розных музычных інструментах у свой вольны час.

Зноскі
------

1. ↑  Andreas Ivanschitz // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Andreas Ivanschitz // FBref.com<a href='https://wikidata.org/wiki/Track:Q56239490'></a>
3. ↑  «Andreas Ivanschitz endgültig ein Mainzer» Архівавана 17 сакавіка 2012.. 1. FSV Mainz 05.
4. ↑  Иваншиц расторг контракт с «Леванте». by.tribuna.com.  (руск.)
5. ↑  Иваншиц перешел в «Сиэттл Саундерс». by.tribuna.com.  (руск.)

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Андрэас Іваншыц**
* Профіль на сайце *transfermarkt.com* (англ.)
* Статыстыка на сайце *National Football Teams* (англ.)
* Профіль на сайце *soccerway.com* (руск.)
* Статыстыка на сайце *UEFA.com* (руск.)
* Статыстыка на сайце *FIFA* (англ.)
* Статыстыка на сайце *soccerbase.com* (англ.)

| ⛭Зборная Аўстрыі — Чэмпіянат Еўропы 2008 |
| --- |
| Сцяг Аўстрыі | 
* 1 Манінгер (б)
* 2 Штандфест
* 3 Штранцль
* 4 Погатэц
* 5 Фукс
* 6 Аўфгаўзер
* 7 Васціч
* 8 Ляйтгеб
* 9 Лінц
* 10 Іваншыц (к)
* 11 Каркмаз
* 12 Геркаліу
* 13 Катцэр
* 14 Гарыч
* 15 Продль
* 16 Патака
* 17 Гідэн
* 18 Кінаст
* 19 Зоймель
* 20 Гарнік
* 21 Маха (б)
* 22 Гофер
* 23 Азджан (б)
* трэнер: Ёзэф Гікерсбергер

 |